**GLAZBENI KRUG 1,prijedlog pripreme za izvođenje 5. sata glazbene kulture u 1. r. OŠ**

|  |  |  |
| --- | --- | --- |
| **IME I PREZIME:** | **RAZRED:** | **REDNI BROJ SATA: 5** |
| **PREDMETNO PODRUČJE** | GLAZBENA KULTURA | |
| **DOMENE** | IZVOĐENJE GLAZBE I UZ GLAZBU (B), SLUŠANJE I UPOZNAVANJE GLAZBE (A), GLAZBA U KONTEKSTU (C) | |
| **TEMA** | GLAZBA SVUDA OKO NAS | |
| **NASTAVNA JEDINICA** | **WOLFGANG AMADEUS MOZART** | |
| **NASTAVNI SADRŽAJI** | **Klasična glazba: Koncertna dvorana, kazalište**  **Zvukovna boja: violina**  ***Mala violina,* nepoznati autor**  **Ludwig van Beethoven: *Romanca za violinu***  ***IZZI Glazbene boje / Klavir i violina*** <https://hr.izzi.digital/DOS/12623/12655.html>  ***IZZI Glazba svuda oko nas / Vrste glazbe***<https://hr.izzi.digital/DOS/12623/12632.html> | |
| **ISHODI** | **Učenik:**  **OŠ GK A 1.1**. – upoznaje skladbe Ludwiga van Beethovena  **OŠ GK A 1.2**. – prepoznajezvuk violine  **OŠ GK B.1.1**. – sudjeluje u zajedničkoj izvedbi pjesme *Mala violina*  **OŠ GK B 1.4**. – izražava svoj doživljaj zvuka violine bojom  **OŠ GK C 1.1** – doživljava i opisuje ulogu glazbe u svakodnevnom životu. | |
| **POVEZIVANJE ISHODA OSTALIH PREDMETNIH PODRUČJA I MEĐUPREDMETNIH TEMA** | **Učenik:**  **GOO C.1,1;** - sudjeluje u zajedničkome radu razreda  **IKT A.1.1;** - uz pomoć učitelja odabire odgovarajuću digitalnu tehnologiju za obavljanje jednostavnih zadataka  **UKU** – suradnički uči i radi u timu, uspješno surađuje i spreman je zatražiti pomoć  **HJ -** A. 1. 1; A. 1. 5; B. 1. 1; C. 1. 2. | |

|  |
| --- |
| **NASTAVNE AKTIVNOSTI** |
| 1. **aktivnost**   Razgovaramo s učenicima o tome **gdje sve slušamo glazbu?**  (u automobilu, u svojoj sobi, u učionici, u kazalištu, u koncertnoj dvorani, na ulici, u parku...)  Vođeni njihovim iskustvom zaključiti da su mjesta izvođenja glazbe **otvoreni i zatvoreni prostori** ((ulični svirači, nastupi glazbenika na trgovima i parkovima, amifiteatru, koncertna dvorana, kazalište).  Neka se učenici pokušaju sjetiti i ispričati svoj doživljaj slušanja glazbe na otvorenom ili zatvorenom prostoru.  Koje im je mjesto ostalo u uspomeni?  Jeste li bili u kazalištu ili u koncertnoj dvorani?  Pohvalimo one koji jesu; potičemo one koji nisu da povedu roditelje i prijatelje na koncert ili u kazalište.  Glazbu slušamo i u intimi vlastitoga doma (prilagođeni prostori) ili na *YouTube*-u (virtualni prostori)  Komentiramo s učenicima fotografije iz udžbenika. Jesu li već vidjeli te monumentalne građevine? Kako izgledaju? Čemu služe? Putem digitalnog udžbenika možemo virtualno učenike povesti u koncertne dvorane i kazališta diljem svijeta. Razgovaramo o vanjskom izgledu i unutrašnjosti. Zaključujemo kako u ovim prekrasnim zgradama koje nazivamo i *hramovi glazbe* glazbenici sviraju i pjevaju, oni su izvođači, a mi – slušatelji - uživamo u njihovim izvedbama.  ***IZZI Glazba svuda oko nas / Vrste glazbe***<https://hr.izzi.digital/DOS/12623/12632.html> |
| 1. **aktivnost**   Ludwig van Beethoven**:** ***Romanca za violinu***  videzapis <https://www.youtube.com/watch?v=0jgdrxg2560>  Trajanje skladbe: 3:13.  **Prvo slušanje:** Kako ste doživjeli zvuk violine? (nježan, mekan, tanak, visok)  Kako se naziva štap kojim violinist prelazeći po žicama svira divne melodije? (gudalo)  Opišite izgled gudala i violine. (Objasnimo učenicima da je gudalo drveni štap preko kojega su napete strune (izrađene od konjske dlake), strune prelaze žicama i dobivamo prekrasan zvuk.) Neka pokušaju usporediti zvuk klavira i violine.  **Drugo slušanje:** Nakon razgovora i opisa violine učenici bojaju radni zadatak na str. 19, u kojem duginim bojama bojaju obrisne linije violine.  Za to vrijeme uživaju u zvucima violine.  ***IZZI Glazbene boje / Klavir i violina*** <https://hr.izzi.digital/DOS/12623/12655.html>   1. **aktivnost**   ***Mala violina***, nepoznati autor; Lana Brčić, prepjev  Poslušamo pjesmu s CD-a. Otkrivamo još više podataka o samome glazbalu. Razgovaramo jesu li uočili da violina ima tanak vrat, četiri žice, žabicu, konjić i gudalo. Učenici uče pjesmu pjevati frazu po frazu (dva po dva takta).  Nakon pjesmice napraviti kratki zadatak u glazbenoj početnici , str.22. |
| **Dodatna aktovnost:** odlazak u kazalište te priprema učenika za izvanučioničku nastavu.  Slušanje i gledanje skladbe u virtualnom okružju. Iznijeti svoje doživljaje nakon što smo zavirili u koncertnu dvoranu. Usporediti auditivno slušanje s virtualnim iz koncertne dvorane.  Igra kazališta ili koncertne dvorane. Zamisliti da je učionica kazalište. Odabrati nekoliko izvođača koji se žele predstaviti pjevanjem ili plesom, dok su svi ostali publika. Obratiti pozornost na pristojno ponašanje za vrijeme izvedbe, te nagraditi izvođače pljeskom. |
| **Alati i izvori za realizaciju ishoda:**  ***Glazbeni krug 1***, glazbena početnica str. 19-22 , izvori slušanja i gledanja glazbe |